system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Microorganism.
assistant
Microorganismele (derivat din greacă mikros, μικρός = mic + latină  organismus = organism) sunt organisme microscopice vegetale și animale de dimensiuni mici,  invizibile cu ochiul liber (dar care pot fi văzute cu ajutorul microscopului optic și electronic), în general, unicelulare, cu structură internă relativ simplă. Trăiesc în sol, în apă, în aer, în corpul plantelor sau al animalelor și pot fi saprofite sau patogene pentru organismul în care se dezvoltă. Termenul de "microorganisme" este lipsit de semnificație taxonomică. Microorganismele includ un grup vast și heterogen de organisme cu morfologie, activitate biologică și poziție sistematică diferite: bacterii, arhee, fungi microscopici (mucegaiuri și levuri), microalge (alge microscopice) și protozoare. Virusurile și agenții infecțioși subvirali (viroizi, virino, virusoizi, prioni) nu sunt considerate microorganisme de mai mulți microbiologi.

Termenul de "microb" (gr. μικρός = mic + βίος = viață), care este adesea considerat ca sinonim al microorganismelor, a fost propus de chirurgul Charles Sédillot (1804-1883), care l-a folosit prima dată în 1878 în comunicarea "Despre influența lucrărilor D-lui Pasteur asupra dezvoltării chirurgiei" prezentată Academiei de Științe din Paris. Deși acceptat de filologi și medici, termenul de microb nu a pătruns în mediul academic al microbiologilor din România.  În medicină termenul de microb este un termen uzual, sub care se înțelege de obicei o bacterie patogenă (care provoacă boli, infecții), în contrast cu un virus patogen. În unele dicționarele obișnuite (nu de specialitate) engleze și franceze denumirea de "microbi" se referă la microorganismele (mai ales bacterii) care provoacă boli sau fermentații.

Note

Lectură suplimentară 
 de Kruif, Paul (Henry); Vânătorii de microbi, 1926 (ediții în limba română: 1938, 1969) – carte romanțată de istoria medicinei scrisă în memoria celor care au contribuit major la dezvoltarea microbiologiei. Descrie istoria unor mari descoperiri în microbiologie și pe cei care le-au făcut –  cu începere de la Anton van Leeuwenhoek (secolul al XVII-lea), în contextul împrejurărilor politice și sociale în care aceștia au trăit.

Legături externe 
 Microbe, Micro-organisme. Dictionnaire médical de l'Académie de Médecine
 Microbe. Dictionnaires français Larousse
 Micro-organisme. Dictionnaires français Larousse
 Microbe. Oxford Dictionary of English 
 Microorganism. Oxford Dictionary of English